A Törvényszék (második tanács) 2012. október 10-i ítélete – Görögország kontra Bizottság
(T-158/09. sz. ügy)
„EMOGA – Garanciarészleg – A finanszírozásból kizárt kiadások – A tagállami kifizető ügynökségek EMOGA által finanszírozott kiadásokat érintő számláinak végső elszámolása – A tagállamnak gondatlansága a jogosulatlanul kifizetett összegek visszatéríttetésének vonatkozásában – A visszatéríttetés hiányának a tagállamra terhelt pénzügyi következményei”
1.                     Mezőgazdaság – Közös agrárpolitika – Az EMOGA általi finanszírozás – Elvek – A tagállamoknak a szabálytalanul kifizetett összegek
visszatéríttetésére vonatkozó gondossági kötelezettsége (EK 10. cikk; 729/70 tanácsi rendelet, 8. cikk, (1) és (2) bekezdés,
1290/2005 tanácsi rendelet) (vö. 46–49. pont)
2.                     Intézmények jogi aktusai – Indokolás – Kötelezettség – Terjedelem – Az EMOGA által finanszírozott kiadások végső elszámolására
vonatkozó határozat (EUMSZ 296. cikk) (vö. 56–60. pont)
3.                     Mezőgazdaság – Közös agrárpolitika – Az EMOGA általi finanszírozás – A tagállamok kötelezettségei – A kiadások szabályszerűségének
biztosítására alkalmas intézkedések elfogadása – Terjedelem (729/70 tanácsi rendelet, 2., 3. és 8. cikk, (1) bekezdés, 1258/1999
tanácsi rendelet, 2., 3. és 8. cikk, (1) bekezdés, és 1290/2005 tanácsi rendelet, 3. és 9. cikk, (1) bekezdés) (vö. 63–65. pont)
4.                     Mezőgazdaság – EMOGA – Végső elszámolás – Az uniós szabályozás alkalmazása során történt szabálytalanságokból eredő kiadások
elszámolásának megtagadása – Az érintett tagállam általi vitatás – Bizonyítási teher – A Bizottság és a tagállam közötti megosztás
(729/70 tanácsi rendelet, 5. cikk, (2) bekezdés, c) pont, 1258/1999 tanácsi rendelet, 7. cikk, (4) bekezdés) (vö. 66. pont)
5.                     Megsemmisítés iránti kereset – Az uniós bíróság hatásköre – Uniós pénzügyi támogatás megvonására vonatkozó bizottsági határozat
– A megtámadott határozat helyett másik határozat elfogadására, illetve a megtámadott aktus megváltoztatására vonatkozó hatáskör
– Hiány (EUMSZ 261. cikk) (vö. 176. pont)
6.                     Az Európai Unió saját forrásai – Az Unió pénzügyi érdekeinek védelméről szóló rendelet – Hatály – Az uniós jog rendelkezéseinek
valamely tagállam aktusából vagy mulasztásából eredő megsértésére való alkalmazhatatlanság (2988/95 tanácsi rendelet) (vö. 183. pont)
7.                     Európai uniós jog – Elvek – Bizalomvédelem – Feltételek – Az adminisztráció által adott pontos ígéretek (vö. 184-186. pont)
8.                     Mezőgazdaság – EMOGA – Végső elszámolás – Az uniós szabályozás alkalmazása során történt szabálytalanságokból eredő kiadások
elszámolásának megtagadása – A jogbiztonság elvének megsértése – Hiány (729/70 tanácsi rendelet, 5. cikk, (2) bekezdés, c) pont
és 8. cikk, (2) bekezdés, 1258/1999 tanácsi rendelet, 7. cikk, (4) bekezdés, ötödik albekezdés, és 8. cikk, (2) bekezdés,
1290/2005 tanácsi rendelet, 31. cikk, (4) és (5) bekezdés, és 32. cikk) (vö. 186–192. pont)
9.                     Mezőgazdaság – Közös agrárpolitika – Az EMOGA általi finanszírozás – Végső elszámolási eljárás – A Bizottság kötelezettségei
– Ésszerű határidő betartása – Értékelési szempontok – Megsértés – Következmények (1258/1999 tanácsi rendelet, 7. cikk, (4) bekezdés
1290/2005 tanácsi rendelet, 31. cikk, (3) bekezdés) (vö. 193–202. pont)
Tárgy
Az egyes tagállamok kifizető ügynökségeinek a vállalkozások által elkövetett szabálytalanságok meghatározott tényállásai esetén
az Európai Mezőgazdasági Orientációs és Garanciaalap (EMOGA) Garanciarészlege terhére finanszírozott kiadásokra vonatkozó
számlaelszámolásairól szóló, 2009. február 16-i C(2009) 810 végleges bizottsági határozat abban a részében történő megsemmisítése
vagy megváltoztatása iránti kérelem, amelyben ez kizár a közösségi finanszírozásból, és a Görög Köztársaság terhére ró 13 348 979,02
euró összeget.
Rendelkező rész
1)
A Törvényszék megsemmisíti egyes tagállamok kifizető ügynökségeinek a vállalkozások által elkövetett szabálytalanságok meghatározott
tényállásai esetén az Európai Mezőgazdasági Orientációs és Garanciaalap (EMOGA) Garanciarészlege terhére finanszírozott kiadásokra
vonatkozó számlaelszámolásairól szóló, 2009. február 16-i C(2009) 810 végleges bizottsági határozat abban a részében, amelyben
ez lezárja az EL/1993/01 és EL/1994/031 aktákat és a Görög Köztársaság terhére ró 519 907 euró és 300 914,99 euró összeget.
2)
A Törvényszék a keresetet ezt meghaladó részében elutasítja.
3)
A Görög Köztársaság maga viseli saját költségeinek négyötödét, valamint az Európai Bizottság költségeinek négyötödét.
4)
Az Európai Bizottság maga viseli saját költségei egyötödét, valamint a Görög Köztársaság költségeinek egyötödét.